recursal/SuperWikiNEXT-32B huggingface dataset:
**Адам Џејмс Армстронг** (роден на 10 февруари 1997 година, во Њукасл на Тајн) — англиски фудбалер, напаѓач на Саутхемптон.

Технички карактеристики
-----------------------

Брз, агилен централен напаѓач со ниско тежиште кое му овозможува брзо и лесно да ја менува насоката на движење, што го прави подобен по потреба да игра насекаде во напаѓачката линија, вклучувајќи ја улогата на втор напаѓач, а неретко играл и како крило на двете страни. Има остро око за постигнување голови и одличен удар од далечина.

Клупска кариера
---------------

### Њукасл Јунајтед

Како навивач на Њукасл Јунајтед уште од најрана возраст, Армстронг му се приклучил на клубот на деветгодишна возраст и напредувал низ младинските категории.

На 28 јануари 2014 година, Армстронг за првпат бил повикан во првиот тим на Њукасл за натпреварот од Премиер лигата против Норич Сити на Кероу Роуд, но останал неискористена замена. Своето деби за *страчките* го направил околу месец дена подоцна; заменувајќи го Лук де Јонг во првенствениот пораз од Фулам, станал вториот најмлад играч кој заиграл за Њукасл после Казенга ЛуаЛуа.

На 24 септември 2014 година, Армстронг го започнал својот прв натпревар за Њукасл во натпреварот од третото коло на Лига купот против Кристал Палас. Њукасл го добил тој натпревар со 3-2 по продолженијата, а Армстронг асистирал за два гола на *црно-белите*. На 26 декември, тој го имал својот прв старт во натпревар од Премиер лигата, започнувајќи како партнер на Ајосе Перес во нападот во поразот со 3–1 од Манчестер Јунајтед на Олд Трафорд. Вкупно во сезоната 2014-2015 одиграл 15 натпревари за Њукасл, неуспевајќи да постигне погодок.

### Позајмиците во Ковентри, Барнсли и Болтон

Наводи
------

1. ↑  „Adam Armstrong". Newcastle United F.C. Архивирано од изворникот на 20 January 2014. Посетено на 1 February 2014.
2. ↑  „Norwich 0–0 Newcastle". BBC. 2014-01-28. Посетено на 1 February 2014.
3. ↑  „Fulham 1 – 0 Newcastle". BBC. 2014-03-15. Посетено на 15 March 2014.
4. ↑  „Season 2013/14 Fulham (a)". *www.nufc.com*. Newcastle United Football Club. Архивирано од изворникот на 19 March 2014. Посетено на 19 March 2014.
5. ↑  Starforth, Miles (25 September 2014). „Debutant Adam Armstrong's cup of joy after Newcastle's dramatic win". *The Shields Gazette*. Архивирано од изворникот на 28 September 2014. Посетено на 26 September 2014.
6. ↑  „Manchester United 3–1 Newcastle United". *BBC Sport*. BBC. 26 December 2014. Посетено на 6 March 2015.

Надворешни врски
----------------
Торта капресе
**Торта капресе** е традиционална италијанска торта направена со чоколадо и бадеми или лешници. Именувана по островот Капри од кој потекнува, тортата е надалеку позната и особено популарна во блискиот Неапол, Италија.

Со многу варијации, основниот рецепт комбинира омекнат путер на собна температура со шеќер проследен со жолчки од јајце. Откако ќе се соединат, се додаваат останатите состојки, вклучувајќи ситно мелени бадеми, чоколадо (стопено со бен-мари) и изматени белки. По печењето, колачот има влажна внатрешност со тенка, тврда обвивка — обично посипана со шеќер во прав. Понекогаш се прави со мала количина Стрега или друг ликер.

Историја
--------

Потеклото на Торта капресе не е јасно, иако се чини веројатно дека е создадено од туристичката индустрија на Капри, која се грижи за туристите.

Една приказна вели дека тортата Капресе била создадена кога австриската сопруга на кралот на Неапол побарала торта Захер (австриска чоколадна торта). Неаполските готвачи импровизирале со користење на типичната неополитанска состојка, бадеми. Друга неавтентификувана приказна сугерира дека тортата Капресе била создадена во 1920-тите кога пекар кој исполнувал нарачка на турист за торта со бадем, по грешка заборавил да додаде брашно — што резултирало со истовремено мек и крцкав деликатес. Друга приказна го припишува рецептот на две Австријки кои наследиле гостинска куќа во Марина Пикола на Капри во текот на 1930-тите, *Страндпензија Вебер*, од Минхен, Август Вебер (1846–1928).

И покрај неизвесноста околу потеклото, деликатесот Капрезе е наречен „една од најсреќните грешки во историјата".

Наводи
------

1. ↑  „Google Translate". *Translate.google.com*. Посетено на 14 August 2019.
2. 1 2  „Tales of a dolce born by mistake in a corner of Paradise". itchefs - Gruppo Virtuale Cuochi Italiani. Архивирано од изворникот на 2018-02-13. Посетено на 2011-09-03.
3. ↑  „Caprese Cake, an italian gluten free dessert | Smart italian recipes". March 8, 2014. Архивирано од изворникот на March 8, 2014. Посетено на 14 August 2019.
4. ↑  „Prodotti Tipici". Città di Capri. 2009. Архивирано од изворникот на 2010-10-18. Посетено на 2011-09-03.
5. ↑  „Capri Amore Mio Wimmelbook - Children's Book about Capri". *Capriwimmelbook.com*. Архивирано од изворникот на 2019-11-15. Посетено на 14 August 2019.
6. ↑  „Google Translate". *Translate.google.com*. Посетено на 14 August 2019.
7. ↑  „Google Translate". *Translate.google.com*. Посетено на 14 August 2019.
8. ↑  „Google Maps". *Google Maps*. Посетено на 14 August 2019.
9. ↑  „Local dishes". Azienda Autonoma Cura Soggiorno e Turismo Isola di Capri. Посетено на 2011-09-03.
Знамето на Национал-социјалистичката германска работничка партија (НСДАП) од 1920 до 1945. Од 1935 станало единственото државно знаме, сѐ до крајот во 1945. Однос 3:5
Користено заедно со свастиката од 1933 до 1935. Однос 3:5
**Знамето на Нацистичка Германија** дошло од логото на Национал-социјалистичката германска работничка партија (НСДАП) по нејзиното основање. По назначувањето на Адолф Хитлер за канцелар во 1933, знамето станало едно од двете национални знамиња, покрај црно-бело-црвеното знаме на Германското Царство. Една година по смртта на претседателот Хинденбург во 1934, двојното знаме било укинато и знамето со свастиката станало националното знаме на Германија во 1935, и останало сѐ до крајот на Втората светска војна и падот на Третиот Рајх.

По одбивањето на многу предлози, Хитлер во Мојата борба го опишува процесот на одбирање на новото знаме: „Јас, самиот, во меѓувреме, по безброј обиди, положив конечен изглед; знаме со црвена позадина, бел круг и црна свастика во средината. По долги обиди, исто така одредив совршен размер помеѓу големината на знамето и големината на белиот круг, како и изгледот и дебелината на свастиката."

На германските бродови било користено знаме со белиот круг и свастиката поместени во лево. Постои дебата околу тоа дали тоа знаме било и официјалното државно знаме од 1935 до 1945.

Од 1933 до најмалку 1938 во Нацистичка Германија, пред какво било официјално знаме со свастика да влезе во употреба, прво морало да помине низ една церемонија каде што го допирало Крвавото знаме (Blutfahne), знамето со свастика користено од нацистичките паравоени единици за време на неуспешниот државен удар во 1923. Оваа долга церемонија се оддржала на сите Нирнбершки собири. Непознато е дали оваа традиција продолжила и по последниот Нирнбершки собир во 1938.

Денес, поседство и истакнување на знамиња со свастика е забрането со закон во Германија, Франција и Австрија.

Поврзано
--------

* Свастика
* Знаме на Германија
* Нацистичка партија
* Нацистичка Германија

Надворешни врски
----------------

* (германски) Казни за истакнување, поседство, производство, тргување или чување на знамето во Германија
**Игор Ѓоргиев** (роден на 2 јуни 2000 г.) — македонски ракометар кој игра за Алкалоид и за македонската репрезнтација.

Клупска кариера
---------------

Ѓоргиев започнал да тренира ракомет во Струмица, во Зомимак-М, а потоа преминал во младинските категории на Вардар, каде што се изборил за место во првиот тим на Вардар Јуниор, со кој играл во македонската супер лига. Во летото 2019 година, тој се преселил во редовите на прволигашот Голден Арт КЛ7. Пред почетокот на сезоната 2021–22, тој направил трансфер во новоформираниот македонски клуб, Алкалоид.

Репрезентативна кариера
-----------------------

Ѓоргиев за прв пат добил повик за сениорската репрезентација на Македонија во февруари 2021 година од страна на селекторот Кирил Лазаров, за квалификациските натпревари против Данска за Европското првенство 2022, а потоа се нашол и на скратениот список за двата натпревари.

Тој бил дел од составот на Македонија на Европското првенство 2022.

Наводи
------

1. ↑  Составот на Вардар Јуниор кој ќе се натпреварува во супер лигата, за сезона 2018/19 vardarfans.mk; 14 август 2018
2. ↑  Први засилувања за РК Алкалоид, потпишаа талентираните Серафимов и Ѓоргиев (ФОТО) Архивирано на 6 декември 2022 г. mkd.mk; 30 јули 2021
3. ↑  Лазаров го соопшти списокот за двобојот со Данска Кајгана; 26 февруари 2021

Надворешни врски
----------------

* Игор Ѓоргиев на Европската ракометна федерација
Тркачки глисер Елстром Елам Плус, 2006 година
 Глисер на надувување
**Глисер** (glisseur) - лесен, брз моторен брод со рамно дно. Благодарение на рамниот облик на дното, кога се зголемува брзината на движење, водата создава хидродинамичка сила која ја надоместува тежината на глисерот, т.н. лизгање. Ова предизвикува носот да се подигне и да предизвика пловилото да лебди. Ова, пак, го намалува триењето и придонесува за поголема брзина на движење.

Особини
-------

Телото на глисерот е тврдо или на надувување, со рамно дно. Движењето се врши со мотор кој создава воздушен или подводен млаз, соодветно со воздушен или воден пропелер.

Употреба
--------

Примената на глисерите е широка, бидејќи покрај за спорт (т.н. тркачки глисери), тие се користат и за цивилни и за воени цели (воден десант).

Наводи
------
Локацијата на Морски теснец во Естонија.
 Текот на каналот Кумари
**Морски теснец** е проток и залив на Балтичкото Море, лоциран помеѓу Западниот Естонски Архипелаг и Естонското копно, во западна Естонија.

Тоа е северниот дел на Ришкиот Залив, кој се протега северно до источното Балтичко Море. 

Областа на Морски теснец е околу 2 200км².

Морски теснец е дом на зачуваната област на Морскиот теснец.

Каналот Кумари е бродска лента што се протега север-југ на Морскиот теснец. Долг е 35 километри и има минимална длабочина од пет метри. Каналот Руки тече исток-запад помеѓу Хијума (остров) и пристаништето Рохукула на копното.

 Мали островчиња во Морскиот теснец

Поврзано
--------

* Регата на Месечината

Наводи
------

1. ↑  „The Väinameri Sea". *Estonica*. Eesti Instituut. Посетено на 16 June 2016.

Надворешни врски
----------------
Позиција на маалото во рамките на Скопје во 1899 година.
**Искендер Гази** (турски: *İskender Gâzi)* — старо скопско маало.

Местоположба
------------

Ова маало било крајното маало на Скопје, од каде што потоа продолжувал патот кон градот Куманово. Северно од него не наоѓало маалото Крњево, јужно од него било маалото Хаџи Лала, а западно било Кебир Мехмед Челеби маало. Пред влезот на маалото имало зеленило. Од плоштадот Македонија било оддалечено 1230 метри источно.

Историја
--------

Според опширните османлиски дефтери за населението на Скопската Каза од 1832/33 година, маалото било мешано со муслиманско и христијанско население, одонсно со 18 муслимански и 11 христијански домаќинства. Христијанското население се населувало најчесто од селата на Скопската Котилина. На овој попис биле забележани 37 мажи муслимани, со 8 новороденчиња и 32 мажи христијани со едно новороденче. Кај муслиманските домаќинства биле забележани и 9 мажи коишто се населиле во маалото во скоро време. Се проценува дека маалото во тој период имало 174 жители.

Сегашност
---------

Денес во рамките на некогашното маало има куќи и целото маало се смета за дел од поновото Карадаг Mаало. Низ маалото поминуваат улиците „Хусеин Бајрам" и „Лазе Томи". Спорти ова маало се наоѓа молот „Источна Порта".

Наводи
------

1. ↑  *Османлиски документи за историјата на Македонија - пописи од XIX век на муслиманското население - Скопски Санџак, каза Скопје*. Скопје: д-р Емил Крстески. 2020.
2. ↑  *Османлиски документи за историјата на Македонија - пописи од XIX век на христијанското население - Скопски Санџак, каза Скопје*. Скопје: д-р Емил Крстески. 2021.

|  |  |  |  |
| --- | --- | --- | --- |
| 

| * п
* р
* у
Стари скопски маала |
| --- |
|  |
| 
* Булбул Заим
* Гази Ментеш
* Дервишан
* Дубаг Шахин
* Егит Паша
* Емир Хоџа
* Ибни Коџаџик
* Ибни Меџри
* Ибни Мухтесеб
* Ибни Омер
* Ибни Пајко
* Ибни Чини
* Ибни Шахин
* Ине Бег
* Исакие
* Искендер Гази
* Исмаил Војвода
* Кади Чаирли
* Капуџи Хамза
* Кара Капуџу
* Карадаг Маало
* Касим Гази
* Кебир Мехмед Челеби
* Маџир Маало
* Мурадије
* Мухидин Челеби
* Ново Маало
* Пазар Баши
* Суќутли
* Топхане
* Ќатиб Шахин
* Уруч Паша
* Хазнедар Исмаил
* Хамидије
* Хараџи Салахедин
* Хатунџиклер
* Хаџи Балабан
* Хаџи Јонус
* Хаџи Касим
* Хаџи Лала
* Хаџи Мудидин
* Хаџи Таџедин
* Хаџи Хајредин
* Хоџа Шемс
* Худаверди
* Џами Атик
* Џедид Иса-Бег со шеик Рамазан

 |

 |
**Pazar3** — македонско мрежно место за купување и продавање на производи и услуги.

Историја
--------

Мрежното место pazar3.mk била пуштена во употреба во летото 2006 година во Ресен. Во декември 2016, страницата броела околу 70.000 посетители и повеќе од 1.600 огласи дневно.

Целта на деловниот модел на pazar3.mk e да обезбеди лесно, делотворно и безбедно огласување. Преку Пазар3 физичките лица и претпријатијата од Македонија може да продаваат, купуваат и разменуваат предмети и услуги.

### Рани почетоци

Секој нов концепт се заснова на потреба. Идејата за создавање но мрежно место што ќе овозможи купување, продавање и размена беше реализирана летото 2006 година, во Ресен, Македонија со официјално пуштање во употреба на мрежното место Пазар3. Поставувањето на мрежното место беше проследено со огромен успех затоа што бројот на посетители од ден на ден се зголемуваше. Денес Pazar3.mk е водечкиот македонски купо-продажен пазар на Интернет мрежата, со 70 000 посетители на ден и повеќе од 1 600 огласи дневно. Денес Pazar3 претставува неприкосновен онлајн пазар за Македонските граѓани – 8 од 10 луѓе имаат купено или продадено нешто преку Pazar3 и 99% од сите граѓани знаат за Pazar3.

Целта на Пазар3 Бизнис моделот е да обезбеди лесно, делотворно и безбедно огласување. Преку Пазар3, физичките лица и компаниите од Македонија може да продаваат, купуваат и разменуваат предмети како никогаш досега. Целта на Пазар3 е постојано да го подобрува корисничкото искуство од онлајн огласувањето.

Поврзани претпријатија
----------------------

* Албанија — MerrJep.al
* Косово — MerrJep.com
* Србија — Mojtrg.rs
* Црна Гора — Mojtrg.me
* Авганистан --- Leelam.af

Наводи
------

1. ↑  Интервју на smartportal.mk
Светилникот Кери
**Светилникот Кери** е светилник во Финскиот залив на островот Кери. Самата светлина е на надморска височина од 31 метар надморска височина, додека самиот светилник е 28 метри висок.

Историја
--------

Денешниот светилник е изграден во 1858 година. Станува збор за црвен метален цилиндар на врвот со просторијата за фенер и балкон кој се потпира на цилиндрична камена основа. Оваа светлина е компјутерски контролирана, напојувана од соларни ќелии и батерии.

Оригиналниот дрвен светилник бил изграден во 1724 година. Тој бил повторно изграден во почетокот на 19 век со камена основа на врвот со дрвена кула.

Од 1907 до 1912 година тој бил единствениот светилник во светот кој се напојувал со земен гас. Во 1990 година камената основа почнала да се урива и биле поставени челични засилувања. Во 2007 година била инсталирана интернет камера, а потоа и интернет метеоролошка станица во 2009 година.

Спецификации
------------

За време на часовите на темнина светлината кружи со следнава низа: 13 секунди исклучено; 2 секунди вклучено. Светлината може да се види од далечина на 11 наутички милји.

Поштенска марка
---------------

Естонската пошта издала поштенска марка во знак на сеќавање на светилникот Кери на 15 јануари 2003 година.

Галерија
--------

* Keri Lighthouse in 2005Светилникот Кери во 2005 година
* Keri Lighthouse and surrounding buildings, 2008Светилникот Кери и околните нивоа, 2008 година
* Sauna, memorial monument to the Kaleva, and the lighthouseСауна, меморијален споменик на *Калева*и светилникот
* InteriorВнатрешност
* StairСкали
* LightСветлина

Поврзано
--------

* flagПортал: Estonia
* iconПортал: Engineering

* Список на светилници во Естонија

Наводи
------

1. ↑  „Maritime Administration, Keri Lighthouse *(in Estonian)*". Архивирано од изворникот на 1 February 2014. Посетено на 27 April 2012.
2. ↑  Pender, Emily; Kostak, Liana; Sutton, Kelsey; Naccarato, Cody; Tsai, Angelina; Chung, Tammy; Daughters, Stacey (2023). „Resources for the Assessment and Treatment of Substance Use Disorder in Adolescents". *WikiJournal of Medicine*. **10** (1): 1. doi:10.15347/wjm/2023.001. ISSN 2002-4436.
3. ↑  Keri Lighthouse Архивирано на {{{2}}}. Estonian Lighthouse Society

Надворешни врски
----------------

* Kinnismälestis, Arhitektuurimälestis nr 9500 Kultuurimälestiste riiklikus registris
* Фотографија на светилникот Кери 2005 година
*
**Ширахама Кенки** (白濱顕貴, Виетнам: Bạch Tân Hiển Quý ) бил јапонски пират од крајот на 16-ти до почетокот на 17 век,тој бил еден од првите јапонци кој бил исконтактиран од јужниот виетнамски војвода од Нгујан Лордови.

Тој првпат пристигнал на виетнамскиот брег во 1585 година, со пет бродови и почнал да извршува пиратски напади и напади на крајбрежјето. На крајот бил избркан од флота од најмалку десет бродови предводена од шестиот син на лордот Нгујан Хоанг, два од пиратските бродови биле уништени, а Ширахама побегнал. Се вели дека Виетнамците со кои се сретнал во тоа време го помешале со западњак.

Четиринаесет години подоцна, во 1599 година, бродот на Ширахама бил уништен во близина на пристаништето Тун Ан. Локалниот магистрат, правилно верувајќи дека е некој разновиден пират или разбојник, го нападнал Ширахама и бил убиен. Ширахама потоа бил затворен, а Нгујан Хоанг испратил порака до Токугава Иејасу, новиот *шогун* на Јапонија, прашувајќи како да се справи со јапонските морнари во иднина. Ова било првиот официјален контакт меѓу двете влади и го означил почетокот на неколкудецениски пријателски односи.

Наводи
------

1. ↑  Kondō, Jūzō (ed.)(c. 1808–1819). 『外蕃通書』 (*Gaiban Tsūsho*, "Communications from Foreign Lands"). Chapter 11, p97.　As reprinted in Kondō, Heijō (ed.) 『史籍集覧』 (*Shiseki shūran*, "Collection of Historical Works"). vol. 21. Tokyo: Sumiya shobō, 1968. p287.
2. 1 2  Li, Tana. *Nguyen Cochinchina: Southern Vietnam in the Seventeenth and Eighteenth Centuries*. Ithaca: Cornell University Press, 1998. pp60–61.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Пиратство |
| --- |
|  |
| Видови | Пирати  **·**  Гусари  **·**  Буканири  **·**  Корсари  **·**  Варварски пирати  **·**  Вокоу  **·**  Викинзи  **·**  Ушкуиники |  |
|  |
| Места | Варварски брег  **·**  Напад врз Веракруз  **·**  Пиратство во Карибите  **·**  Пиратство во протокот Малака  **·**  Кралско пристаниште  **·**  Тортуга  **·**  Сен Мало  **·**  Либертација |
|  |
| Познати пирати и гусари | Жан Барт  **·**  Илај Богс  **·**  Црнобрад  **·**  Стед Бонет  **·**  Ани Бони  **·**  Роке Бразилецот  **·**  Роберто Кофрези  **·**  Сер Френсис Дрејк  **·**  Хенри Евери  **·**  Вилијам Кид  **·**  Едвард Лоу  **·**  Жан Лафит  **·**  Пјер Лафит  **·**  Хендрик Лусифер  **·**  Сер Хенри Морган  **·**  Франсоа Л'Олона  **·**  Грејс О'Мали  **·**  Калико Џек Ракам  **·**  Мери Ред  **·**  Црвена брада  **·**  Бартоломеј Робертс  **·**  Роберт Суркуф  **·**  Рене Диге-Труен |
|  |
| Поморски офицери | Роберт Мајнард  **·**  Капетан Огл |
|  |
| Разно | Џоли Роџер  **·**  Златна ера на пиратството  **·**  Листа на пиратски филмови  **·**  Листа на пирати  **·**  Жени во пиратството  **·**  Пиратски кодекс |
|  |
| Современи | Пиратство во Сомалија  **·**  Пиратство во Нигерија |

 |
Карта на Кузнецки Алатау
Планина на Кузнецки Алатау
54°8′N 88°45′E﻿ / ﻿54.133° СГШ; 88.750° ИГД﻿ / 54.133; 88.750
**Кузнецки Алатау** (руски: *Кузнецкий Алатау*) е планински венец во јужен Сибир, Русија помеѓу Кузнецката и Минусинската Котлина. Се протега 300 км долж границата на Кемеровската област со Хакасија, а достигнува височина од 2178 m. Венецот претставува дел од планинскиот систем на Средна Азија.

Овие планини се со благ облик, со стрмни западни и благи источни падини. Во шумскиот појас предоминира елката, освен го погорниот дел (1300–1900 м), каде што предоминира пинијата. Високите предели се главно прекриени со огромни сипови од крупни камења, но на места се среќаваат делчиња со субалпски ливади, а на некои јужни масиви има грмушести тундри од лишаи и мов. Сливот на реката Кондома во Горнаја Шорија е особено интересен по липините шуми за кои се мисли дека се остаток од предплеистоценската умерена вегетација во Сибир. Ридестите предели имаат шуми со отвори од долги мешани шумски ливади.

Планинскиот венец Кузнецки Алатау е составен главно од метаморфни карпи кои изобилуваат со железо, манган, нефелини и злато.

Наводи
------

1. ↑  „Географски портрет, текст на Коршунов и Горбунов (1995)". (англиски)

|  |  |
| --- | --- |
| Ризница | „Кузнецки Алатау" на Ризницата ? |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 236115343
* GND: 4569940-9

 |

 |
**Пристаниште Олимпик** е пристаниште лоцирано во Барселона, Каталонија. Сместено источно од пристаништето Барселона, биле домаќини на настаните за едрење за Летните олимписки игри 1992 година.

Тоа ќе биде главното место за Купот на Америка во 2024 година. Местото е отворено во 1991 година.

Галерија
--------

* Port OlímpicПристаниште Олимпик
* Port Olímpic in Barcelona, SpainПристаниште Олимпик во Барселона, Шпанија

Наводи
------

* Официјален извештај на Летните олимписки игри 1992 година. Том 2. стр. 255-8.
* Порт де Барселона/Ел Порт/Портада Официјална веб-страница. (на каталонски, англиски, француски, and шпански)

41°23′12″N 2°12′1″E﻿ / ﻿41.38667° СГШ; 2.20028° ИГД﻿ / 41.38667; 2.20028
**Друк Јул** - мал парк во областа Лизинг, на југ на Виена, Австрија. Паркот се наоѓа на спојот на улицата Шпајзингер со улицата Витгенштајн и улицата Розен Хигел во Лизинг.

Историја и инфраструктура
-------------------------

Во 2007 година било одлучено да се чествуваат блиските пријателски односи меѓу Бутан и Австрија. Бутан бил приоритетна земја за Австриската развојна соработка. Паркот е изграден по повод 100-годишнината од Кралството Бутан.

Во 2010 година, на иницијатива на Австриско-бутанското друштво била подигната бутанска ступа, позната и како бедем на среќата. Во 2014 година, студентите од HTL Mödling изградиле *маниски ѕид* во паркот. Паркот бил отворен на 6 април 2012 година во присуство на амбасадорите на Кина, Индија и претседателот на Бутанското друштво. Во работите зеле учество и пријателските друштва на Индија, Јапонија, Камбоџа, Монголија, Бурма, Непал, Шри Ланка и Тајланд.

Галерија
--------

* A landscape of the Druk Yul Park.Предел од паркот Друк Јул.
* The Mani Wall. *Манискиот ѕид*.
* The Chorten in Druk Yul Park. *Чортен* во паркот Друк Јул.
* Inscription in the Mani wall.Натпис на Манискиот ѕид.
* The welcome board in the park.Таблата за добредојде во паркот.
* A stone pillar in the park.Камен столб во паркот.

Наводи
------


1. ↑  „Austrian - Bhutan Society - This is what Druk Yul Park in Vienna currently looks like: | Facebook". *www.facebook.com* (англиски). Архивирано од изворникот на 2022-10-04. Посетено на 2022-05-19.
2. ↑  „Austrian Development Agency". *www.entwicklung.at* (германски). Архивирано од изворникот на 2022-05-18. Посетено на 2022-05-19.
3. ↑  spreisch (2007-09-12). „Wien erhält Bhutan-Park - 100 Jahre Monarchie im Himalaya-Staat". *vienna.at*. Архивирано од изворникот на 2021-11-08. Посетено на 2022-05-19.
4. ↑  „druk yul park". *Arch. Franz Leuthner* (германски). Архивирано од изворникот на 2022-05-19. Посетено на 2022-05-19.
5. ↑  „HTL Mödling | Htl Mödling". *htl.moedling.at*. Архивирано од изворникот на 2022-05-20. Посетено на 2022-05-20.
6. ↑  „Liesing hat "Druk-Yul"-Park". *news.ORF.at* (германски). 2012-04-11. Архивирано од изворникот на 2021-04-26. Посетено на 2022-05-19.
7. ↑  ktv\_mrandow. „Druk-Yul-Park". *www.wien.gv.at* (германски). Архивирано од изворникот на 2022-05-19. Посетено на 2022-05-19.
Уха – супа од риба со состојки: риба (есетра, лосос, бакалар, коренест зеленчук, праз, компири)
**Уха** — чиста руска супа, направена од разни видови риба, како што се лубин, сом, штука, па дури и гргеч.

Опис
----

Обично содржи коренест зеленчук, корен од магдонос, праз, компир, ловоров лист, копра, естрагон и зелен магдонос и се зачинува со црн пипер, шафран, морско оревче и семе од анасон. Риби како што се костреш, линар, сом и слатководен бакалар понекогаш се користат за да се додаде вкус на супата. Супата потекнува од културата на руските Козаци - коњаниците од степите, а супата најмногу се поврзува во Русија со регионот Дон.

Сад со поретка варијанта на уха (руски: *опеканная уха* ) направени од пропржен риба (смуѓ)
Иако уха е јадење од риба што се прави со супа, нема да биде сосема точно ако се нарече „рибја чорба". „Уха" почна да се користи како термин за рибја чорба во руската кујна кон крајот на 17-ти до почетокот на 18-от век. Во претходните времиња, овој израз се однесуваше на густи чорби од месо, а подоцна и на чорби од пилешко месо. Од 15 век, рибата почнала сѐ почесто да се користи за подготовка на уха, со што се создаде супа со карактеристичен вкус. Во 19 век, многу патници кои ја посетиле Русија тврделе дека ухата е едно од најдобрите јадења во руската кујна.

При подготовката на уха се користело малку зеленчук, а всушност, во класичната белоруска кујна, ухата едноставно била богата чорба од риба која се служела со рибји пити (пирошки, растегаи, кулебјака и други пироги). Овие денови ухата најчесто е рибја чорба, варена со компири и друг зеленчук. Може да се користат различни видови слатководни риби, а некои страсни љубители на јадењето сметаат дека не може да се направи добра уха од видови морска риба. Слатководната риба дава најдобар вкус на јадењето и затоа, ако се користи замрзната риба, подобро е да не се одмрзнува. Предност се дава на помалите, помлади риби, при што не се користат опашките на поголемите риби.

Наводи
------

1. ↑  „Rostov-on-Don volunteers help to conduct annual "Donskaya Ukha" festival". *welcome2018.com*. Архивирано од изворникот на 2018-10-03. Посетено на 2018-10-03.
2. ↑  „Don Cuisine". *RTG CORP* (англиски). Посетено на 2018-10-03.
Историјата на формалното **образование во Естонија** датира од 13-14 век кога биле основани првите монашки и катедрални училишта. Првиот буквар на естонски јазик бил објавен во 1575 година. Најстариот универзитет е Универзитетот во Тарту, кој бил основан од шведскиот крал Густав II Адолф во 1632 година. Во 1919 година, универзитетските курсеви првпат се изучувале на естонски јазик.

Денешното образование во Естонија е поделено на општо, стручно и хоби образование. Образовниот систем се заснова на четири нивоа кои вклучуваат предучилишно, основно, средно и високо образование.  Воспоставена е широка мрежа на училишта и образовни институции за поддршка. Естонскиот образовен систем се состои од државни, општински, јавни и приватни образовни институции. Во моментов во Естонија работат 589 училишта. 

Академското високо образование во Естонија е поделено на три нивоа: дипломски студии, магистерски студии и докторски студии. Во некои специјалитети (основни медицински студии, ветеринарство, фармација, стоматологија, архитект-инженер и програма за наставници во училница) нивоата диплома и магистерски се интегрирани во една единица. Исто така, *bakalaureusekraad* доделени пред или во 2002 година се еквивалентни на магистерските дипломи доделени по спроведувањето на Болоњскиот процес на 1 септември 2002 година.   Естонските јавни универзитети имаат значително поголема автономија од применетите високообразовни институции. Покрај организирањето на академскиот живот на универзитетот, универзитетите можат да креираат нови наставни програми, да воспостават услови и услови за прием, да го одобруваат буџетот, да го одобруваат планот за развој, да избираат ректор и да донесуваат ограничени одлуки за прашања кои се однесуваат на имотот. Естонија има умерен број на јавни и приватни универзитети. Најголемите јавни универзитети се Универзитетот Тарту, Технолошкиот универзитет во Талин, Универзитетот во Талин, Естонскиот универзитет за животни науки, Естонската академија за уметности, Естонската академија за музика и театар, а најголемиот приватен универзитет е Меѓународниот универзитет во Аудентес .

1. ↑  „Home - Estonian Ministry of Education and Research". *www.hm.ee*.
2. ↑  „Avaleht - Haridus- ja Teadusministeerium".
3. ↑  „National summary sheets on education systems in Europe and ongoing reforms: Estonia" (PDF). Eurydice. February 2009. Архивирано од изворникот (PDF) на 2010-05-25. Посетено на 2009-09-19.
Една современа поморска десантна операција изгледа вака (Вежба *Cobra Gold* 2012, Тајланд)
**Поморски десант** — вид нападна воена операција во која бродовите се користат за слетување на непријателска територија и воспоставување крајбрежен мост таму. Во современото војување, поморските десанти се вршат со посебни десантни бродови. Тие се сметаат за најсложени воени маневри, за кои е потребна точна координација на воздушни сили, поморска артилерија, воден сообраќај, логистичко планирање, специјализирана опрема и копнени тактики.

Поморските десанти обично се насочени кон искористување на слабостите на непријателот по крајбрежјето. Оваа стратегија има за цел да го натера врагот да ги придвижи своите сили, да ги искористи резервите прерано и да помогне на поголемо сојузничко напредување на друго место. Овие десанти вклучуваат темелно планирање и подготовка во текот на неколку недели до месеци, често со употреба на повеќе воени сили или поморска флота за распоредување значајни сили на големи острови, како во примерот со операцијата „Хромит".

Наводи
------

1. ↑  Speller, Ian & Tuck, Christopher, Amphibious warfare, Strategy and tactics series, Spellmount, 2001, p.7
2. ↑  Harding, Richard, *The Royal Navy, 1930–2000: Innovation And Defense*, Taylor & Francis, 2005, p. 44

Надворешни врски
----------------

|  |  |
| --- | --- |
| Ризница | „Поморски десант" на Ризницата ? |

* Поморски десант на Ризницата ?

|  |  |  |
| --- | --- | --- |
| 

|  |  |
| --- | --- |
| Нормативна контрола | 

	+ NKC: ph369319
 |

 |
My Dress-Up Darling (јапонски: その 着せ替え人形 ビスク・ドール は恋をする , буквално: *Оваа порцеланска кукла се заљуби*) е манга напишана и илустрирана од Шиничи Фукуда. Објавена е во списанието *Young Gangan* на Square Enix од јануари 2018 г. и објавена во дванаесет тома танкобон од септември 2023 г. Студиото CloverWorks ја адаптирало мангата во аниме-серија, која се прикажувала од јануари до март 2022 г. До октомври 2023 г. мангата имала 10 милиони примероци во оптек. Серијата добила пофалби од критичарите.

Содржина
--------

Страста на Вакана Гоџо за изработка на кукли хина предизвикува тој да ги крие своите интереси поради општествена траума. Меѓутоа, кога неговата убава и популарна соученичка Марин Китагава ја открива неговата дарба, таа гледа надвор од неговите очигледни особености и го охрабрува да создаде костими за косплеј. Со поддршката на Марин, Вакана излегува од својата изолација и почнува да стекнува самодоверба. Работејќи заедно, тие создаваат исклучителни и убави костими што ги прикажуваат нивните дарби и вистинско јас.

Наводи
------

1. ↑  Loo, Egan (July 5, 2019). „Square Enix to Publish 6 New Manga in English". *Anime News Network*. Архивирано од изворникот September 30, 2019. Посетено на February 1, 2020.
2. ↑  「桃色メロイック」の福田晋一、ひと癖あるギャル×和裁男子のラブコメをYGで. *Comic Natalie* (јапонски). Natasha, Inc. January 19, 2018. Архивирано од изворникот May 21, 2019. Посетено на February 1, 2020.

Надворешни врски
----------------

* *Sono Bisque Doll wa Koi o Suru* on the official *Young Gangan* website
* *My Dress-Up Darling* on the official Square Enix website
* *My Dress-Up Darling* anime official website
**Марина Дмитровиќ** (родена на 23 март 1985 г. во Белград) е српска ракометарка која игра за унгарскиот клуб Кишварда и за српската репрезентација.

Таа игра на позицијата десен бек.

Кариера
-------

Дмитровиќ започнала да игра ракомет на 13 годишна возраст во основно училиште. Прв клуб за кој играла е РК Земун од Белград, а прв тренер ѝ бил Лазар Кордиќ. Потоа преминала во јуниорската екипа на РК Црвена Ѕвезда од Белград. Со екипата на Раднички таа победила во Купот на Србија и Црна Гора, а со РК Врњачка Бања ја освоила шампионската титула во Србија.

Во 2012, од Јагодина преминала во ЖРК Вардар, каде што двапати ја освоила титулата во македонското првенство. Во сезоната 2013–14 таа била дел од тимот на Вардар на фајнлфор турнирот од Лигата на шампионите. Во 2014 потпишала договор со турскиот вицешампион Анкара Јенимахал.

Во летото 2016, Дмитровиќ потпишала за унгарскиот клуб Кишварда.

Од 2005 година е во составот на сениорската репрезентација на Србија со која има настапено на четири европски првенства (ЕП 2006, ЕП 2008, ЕП 2010 и на ЕП 2012).

Наводи
------

1. ↑  Марина Дмитровиќ потпиша со Јенимахал 5 јуни 2014, Спортмедија
2. ↑  Екс вардарката се пресели во Унгарија: Марина Дмитровиќ потпиша за Кишварда[*мртва врска*] 24 септември 2016; 24rakomet.mk

Надворешни врски
----------------

* Профил на ЕХФ
**Церовачки Пештери** - најголем пештерски комплекс во Хрватска. Пештерите се наоѓаат на четири километри југоисточно од Грачац, на североисточната падина на ридот Црнопац на Велебит (1403 м), во јужниот дел на Паркот на природата Велебит.

Опис
----

Биле откриени при изградбата на Личката пруга во 1913 година, а ги открил Никола Туркаљ кој работел на изградба на пругата. Името го добиле по железничката станица Церовац. Овие пештери се едно од најголемите места на пештерски мечки во Хрватска, а пронајдени се и фосилни човечки коски и бронзена секира. Таа човечка коска припаѓала на т.н. *ловец на пештерски мечки* од горниот плеистоцен кој живеел таму пред приближно дваесет илјади години.

Должината на засега познатите и топографски снимени канали во долната пештера е 4058 м, вкупната длабочина на пештерата е 68 м, а вкупната висинска разлика е 97 м, додека должината на туристичката патека е 608 м. Должината на истражуваните канали на горната пештера е 4035 м, вкупната длабочина е 192 м, а вкупната висинска разлика е 202 м. Должината на туристичката патека е 725 м. Помеѓу горната и долната пештера се наоѓа многу помала средна пештера. Просечната температура во пештерите е од 5 до 8 °C. Тие се богати со пештерски украси и карстни појави (понори и оџаци), тие се важен палеонтолошко наоѓалиште на пештерската мечка и праисториска керамика (илиро-келтска култура). Заштитени се како геоморфолошки споменик на природата во 1961 година.

Галерија
--------

* Gornja špiljaГорната пештера
* Donja špiljaДолната пештера

Наводи
------

Надворешни врски
----------------

* Официјална веб-страница: cerovacke-spilje.hr
* За Velebit velebit.hr. Верзијата на оригиналната страница архивирана на 25. јуни 2007 година
* Церовачките пештери и други карстни појави на масивот Црнопац Geografija.hr. Верзијата на оригиналната страница архивирана на 14. мај 2013 година


1. ↑  Cerovačke pećine geomorfološki spomenik prirode. www.lickosenjska.com. Inačica izvorne stranice arhivirana 25. veljače 2013.
2. 1 2  „O špiljama". *Cerovačke špilje* (хрватски). Посетено на 2022-08-02.
3. ↑  „Povijest špilja". *Cerovačke špilje* (хрватски). Посетено на 2022-08-02.
**Ризото** или **рижото** — вид јадење со ориз. Тоа е јадење на средоземната кујна по потекло од Шпанија. Исто така се користи во кинеската традиционална кујна, српската, македонската и др.

Состојки
--------

Главна состојка на ризотото е ориз исто така е потребно: кромид, лук, зачини (сол, црн пипер, оригано, соја сос), сезонски или замрзнат зеленчук (на пример: карфиол, грашок, морков, брокула, аспарагус). Во ризотото исто така, може да има и парчиња месо, морска храна, итн. Во ризотото може да се додадат и јајца, колку што е потребно.

Се додава зачинот шафран за да се добие посебен вкус и жолта боја.

Надворешни врски
----------------

* Рецепти за ризото

Наводи
------

1. ↑  Roberto Perron (29 January 2011). „La fabbrica del Duomo e l'invenzione del risotto". *Corriere della Sera* (италијански). Посетено на 4 July 2017.
2. ↑  Artusi, Pellegrino (1891). *La scienza in cucina e l'arte di mangiar bene* [*The Science of Cooking and the Art of Eating Well*] (италијански). Recipes 78-80. Still in print; there are many editions in many languages.

* Barrett, Judith, and Wasserman, Norma (1987). *Risotto*. New York: Scribner. ISBN 0-02-030395-5.
**Меѓународна скала на јадрени настани** (**INES**, **МСЈН**) — мерна скала во 1990 г. од Меѓународната агенција за атомска енергија.

Скалата е инспирирана од Рихтеровата скала, што се користи за опишување на земјотреси. Секое ниво репрезентира, покачување на опасноста од секое претходно ниво. Како и да е, споредувајќи со земјотреси, каде што интензитетот може да биде квантитативен, што може да биде природен, во оваа скала се зима од вештачки јадрени настани.

Скала
-----

Има 7 нивоа на INES скалата; 3 *инциденти*-нивоа и 4 *несреќи*-нивоа.

**7** – Голема несреќа
**6** – Сериозна несреќа
**5** – Несреќа со пошироки последици
**4** – Несреќа со месни последици
**3** – Сериозен инцидент
**2** – Инцидент
**1** – Аномалија
**0** – Неутрално - Без безбедносни значења
**Моларна зафатнина** или **моларен волумен** — зафатнина кој го зазема еден мол супстанција. Единица во SI е м3/mol. Моларната зафатнина се пресметува во одредени услови, обично при стандардни услови:

{\displaystyle V\_{m}={\frac {M}{\rho }}}
каде што:

* Vm = V/n — моларна зафатнина (*V* - зафатнина; *n* број на молови во супстанцијата)
* M — атомска маса (единица кг/mol, а во праксата се користи g/mol)
* ρ — густина (единица кг/м3).

Моларната зафатнина на цврстите тела и течностите зависи од температурата скоро до критичната точка. За течностите и цврстите тела, моларните зафатнини најчесто се мерат во подединиците см3/mol или дм3/mol (на пример, за водата: 18 см3/mol = 0,018 дм3/mol = 0,000018 м3/mol).

Кај гасовите, моларната зафатнина се менува со зголемувањето на температурата:

{\displaystyle pV\_{m}=RT}
откаде:

{\displaystyle V\_{m}={\frac {RT}{p}}}
каде што:

* p — притисок
* R — универзална гасна константа
* T — температура
**Свети Илија** (грчки: *Προφήτη Ηλία Αχλαδοχωρίου*) — главна црква во селото Крушево, Валовишко, Егејска Македонија. Влегува во состав на Валовишката епархија на Цариградската патријаршија.

Храмот е изграден во 1870 г. и претставува еден од највпечатливите примери на црковната архитектура од XIX век во Серско и е најголемиот поствизантиски храм во регионот. Изграден е од црковната општина на селото, тогаш под врховенството на Бугарската егзархија. Осветена е на 14 септември од владиката Неофит Серски.

По заземањето на Егејска Македонија од грчката држава, храмот бил осквернавен од окупаторот. Грците ја премачкале фасадата со сино-бело боја и на неа насликале византиски грб. Словенските натписи на иконите ги замениле со грчки, фреските на македонски светци биле избришани. Натписите на иконите на Свети Кирил и Методиј биле избришани и заменети со имињата на светците Јован и Јаков на грчки јазик. Пред женскиот оддел биле испишани имињата на сите стационирани грчки единици со нивните офицери од 17. пешадиски полк.

Градбата претставува трикорабна куполна базилика со кат и три петаголни конхи на исток. Надворешниот изглед е разновиден. Ѕидовите на тремот се структурирани во последователни тројни лакови со отстап кон столбовите, кои се обликувани како пиластри со каласични капители. По засекот на корнизот следува покривот на храмот, кој е брановиден, а рабовите на градбата се истакнати со пиластри. Западниот влез има богато насликан надвратник.

Во 1995 г. храмот е прогласен за заштитен споменик на културата.

Поврзано
--------

* Валовишка епархија

Наводи
------

1. ↑  „Α' Αρχιερατική Περιφέρεια". Ιερά Μητρόπολη Σιδηροκάστρου. Архивирано од изворникот на 2014-10-27. Посетено на 27 октомври 2014.
2. ↑  „Προφήτης Ηλίας Αχλαδοχωρίου Σερρων". Το Γόνιμο Σερρών Χθες Και Σήμερα. 27 октомври 2014.
3. 1 2 3  „ΥΑ ΥΠΠΟ/ΑΡΧ/Β1/Φ37/36626/943/25-7-1995 - ΦΕΚ 694/Β/7-8-1995". Διαρκής κατάλογος κηρυγμένων αρχαιολογικών τόπων και μνημείων. Архивирано од изворникот на 2022-05-31. Посетено на 27 октомври 2014.
4. ↑  Манова, Цветана (2014). *Сълза вместо песен - село Крушево - документи и материали* (PDF). ДТМ. стр. 67. ISBN 978-954-9380-11-8.
5. ↑  *Научна експедиция в Македония и Поморавието 1916*. София: Военноиздателски комплекс „Св. Георги Победоносец", Университетско издателство „Св. Климент Охридски". 1993. стр. 312. Посетено на 27 октомври 2014.
**Република Србија** е име кое го имаше Србија од 1992. до 2006, во составот на СРЈ до 2003, и потоа до 2006. година во СЦГ.

Донесувањето на Уставот на Србија од 1990. године се одлучи името Социјалистичка Република Србија да се промени во Република Србија, која го задржа тоа име и по 1992. година.

Дел на Србија исто така беше и Војводина со Нови Сад како главен град, и Косово и Метохија со главен град Приштина. Меѓутоа, од 1999. по војната на Косово и Резолуцијата 1244 на Обединетите Нации Автономната Покраина Косово и Метохија е меѓународен протекторат на УНМИК.

Во 2002 година во федералниот парламент во Белград, беше постигнат договор во реконструирање на Федерацијата и Југославија престана да постои. Со тоа Република Србија влезе во состав под име Србија и Црна Гора (СЦГ).

Во 2006, по прогласувањето на незавсноста на Црна Гора, СЦГ е распуштена каде што се формирале две независни држави, Србија и Црна Гора.

Поврзано
--------

* Република Црна Гора (1992—2006)
* Српско-црногорски унионизам

Наводи
------

1. ↑  Wikisource:sr:Ustav Srbije od 1990. godine (Serbian constitution of 1990)
Кроу на *Crossroads Guitar Festival#2007 festival*
**Шерил Сузан Кроу** (родена на 11 февруари 1962 година) - американска музичарка, пејачка, текстописец и глумица. Нејзината музика вклучува елементи на поп, рок, кантри, џез и блуз. Има издадено десет студиски албуми, четири компилации, два албуми во живо и придонесе за голем број филмски саундтракови. Нејзините песни се „Сите што сакам да направам ", „ Ако ве прави среќен ", „ Мојата омилена грешка ", „ Секој ден е ликвидарен пат "и тематската песна за филмот „ *Џејмс Бонд* "од 1997 година, *Утрешнината никогаш не умира*. Има продадено повеќе од 50 милиони албуми ширум светот. Кроу освоила девет награди Греми (од 32 номинации) од <a href="./%D0%90%D0%BA%D0%B0%D0%B4%D0%B5%D0%BC%D0%B8%D1%98%D0%B0%D1%82%D0%B0%20%D0%B7%D0%B0%20%D1%84%D0%B8%D0%BB%D0%BC%D1%81%D0%BA%D0%B8%20%D1%83%D0%BC%D0%B5%D1%82%D0%BD%D0%BE%D1%81%D1%82%D0%B8%20%D0%B8%20%D0%BD%D0%B0%D1%83%D0%BA%D0%B8" rel="mw:WikiLink">Академијата за филмски уметности и науки</a>.

Наводи
------

1. ↑  „Sheryl Crow diagnosed with brain tumour". *NME*. June 6, 2012. Посетено на February 11, 2013.
**Липинци** — село во Егејска Македонија, Република Грција.

Географија и местоположба
-------------------------

Селото Липинци се наоѓа на околу 7 километри, јужно од Кајлари, во самата Кајларска Котлина, на надморска височина од 635 метри.

Историја
--------

Селото во минатото претставувало мешана населба, во која живеело македонско и турско население. Васил К’нчов го споменува со 510 жители од кои 240 Македонци и 270 Турци, а Милоевиќ го бележи со 120 македонски и 120 турски куќи. По иселувањето на Турците вво Липинци се населени бегалски семејства со вкупно 475 бегалци, така што тоа повторно станало мешана населба.

Стопанство
----------

Селото е мошне богато, поради што и иселувањето е сведено на минимум. Населението произведува жито, тутун и други земјоделски производи, а доста е развиено и сточарството, посебно краварство.

Демографија
-----------

Во пописот од 1913 година се регистрирнаи 976, а во 1920 - 907 жители.

Општествени установи
--------------------

Културни и природни знаменитости
--------------------------------

Редовни настани
---------------

Личности
--------

Култура и спорт
---------------

Иселеништво
-----------

Наводи
------

1. 1 2 3  Симовски Христов, Тодор (1998). *Населените места во Егејска Македонија*. **1**. Скопје: Здружение на децата бегалци од егејскиот дел на Македонија. ISBN 9989-9819-4-9.

Надворешни врски
----------------

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Еордеја |
| --- |
|  |
| ОЕ Влашка Блаца | 
* Влашка Блаца

 |
|  |
| ОЕ Кајлари | 
* Арбино
* Биралци
* Бошовци
* Дорутово
* Кајлари
* Коман
* Конуј
* Котлари
* Липинци
* Ракита
* Чор

 |
|  |
| ОЕ Каракамен | 
* Инско
* Катраница
* Крмишта
* Учини

 |
|  |
| ОЕ Мурик | 
* Дебрец
* Емборе
* Ланга
* Паљор
* Радуништа
* С’лпово

 |
|  |
| ОЕ Света Петка | 
* Војводина
* Козлуќој
* Ранци
* Трепишта

 |
|  |
| **Раселени**: Требино |

 |
Ед Пискор
**Ед Пискор** (англиски: *Ed Piskor*; 28 јули 1982

 – 1 април 2024

) — уметник на алтернативниот стрип, кој живее во Питсбург, Пенсилванија. Бил поранешен студент на школата „Џо Кјуберт" што е најпозната по соработките со пионерите на андерграунд стрипот Харви Пекар и Џеј Линч. Тој е култен уметник на министрипот.

Надворешни врски
----------------

*(на англиски)*

* Домашна страница на Ед Пискор
* Интервју
* Профил на ninthart.com
* Интервју во врска со стрипот "Macedonia" напишан од Харви Пекар и Хедер Роберсон Архивирано на 13 јуни 2006 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 162747851
* LCCN: n2006073748
* ISNI: 0000 0001 1784 2958
* GND: 1050785983
* SUDOC: 159516730
* BNF: cb167184295 (податоци)
* BNE: XX4813049

 |

 |
Оваа статија се однесува на езеро во Леринско.  За истоимената акумулација во Кукушко, погл. Рудничко Езеро (вештачко).  
Поглед на Рудничкото Езеро од патот за Невеска
Карта на Рудничко Езеро и езерото Зазерци
**Рудничко Езеро** или **Врапчинско Езеро** (грчки: *Λίμνη Χειμαδίτιδα*, *Химадитида*) — езеро во Егејска Македонија (денес Грција), дел од групата на Егејските езера.

Езерото се наоѓа на територијата на леринската Општина Суровичево. Се наоѓа на надморска висина од 593 метри, а површината околу 1,7 км2. Поврзано е со соседното езеро Зазерци, од каде што добива вода. Неговите води пак се влеваат во Петерското Езеро. На неговиот североисточен брег се наоѓа селото Рудник (*Ανάργυροι*), а на југозападниот се урнатините на селото Врапчин (*Χειμάδιο*).

Флора и фауна
-------------

Со езерото Зазерци сочинуваат заеднички екосистем, мошне богат на птици (повеќе од 150 видови), цицачи (12 видови), змии (7 видови), водоземци (7 видови), риби (8 видови), и 150 видови растенија.

Надворешни врски
----------------

* Авионска слика на езерото Архивирано на 28 септември 2007 г.
* Езерата Рудничко и Зазерци Архивирано на 4 март 2007 г.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Езера во Егејска Македонија |
| --- |
|  |
| Природни | 
* Аматовско
* Арџанско
* Бешичко
* Бутковско
* Гиздово
* Горчливо
* Дојранско
* Зазерци
* Костурско
* Лагадинско
* Мавровско
* Мало Преспанско
* Островско
* Петерско
* Преспанско
* Рудничко

 |
|  |
| Вештачки | 
* Асаматско
* Белотинско
* Витивјанско
* Владовско
* Восовско
* Олско
* Скумско
* Рудничко (Кукушко)
* Черешовско

 |
|  |
| Пресушени | 
* Берекетли Ѓол
* Ениџевардарско
* Ланџанско
* Тахинско

 |

 |